Celestine Damiano

Celestine Joseph Damiano (født 1. november 1911 i Dunkirk i delstaten New York i USA, død 2. oktober 1967 i Camden i New Jersey) var en amerikansk katolsk prelat, pavelig diplomat og titulærerkebiskop i Sør-Afrika of fra 1960 til sin død erkebiskop av Camden i New Jersey.

Liv og virke

Bakgrunn 
Damiano var den eldste av seks barn født av Vito og Stella Damiano, to italienske immigranter. Etter å ha gått på skole i Dunkirk, studerte han teologi og filosofi i to år ved St. Michael's College og ved Det pavelige universitet Urbaniana i Roma.

Prest 
Den 21. desember 1935 ble han ordinert i Roma til prest for bispedømmet Buffalo i Roma. Deretter arbeidet han i sjelesorgen, og i 1947 ble han engasjert i Vatikanet i Kongregasjonen for troens utbredelse.

Erkebiskop (pavelige diplomati)
Pave Pius XII utnevnte ham den 27. november 1952 til titulærerkebiskop av Nilopolis in Epiro og apostolisk delegat i Sør-Afrika. Han ble ordinert til biskop den 11. februar 1953 av Joseph Aloysius Burke ved St. Joseph's Cathedral i Buffalo. Medkonsekratorer var John Francis O'Hara CSC, erkebiskop av Philadelphia, og Leo Richard Smith, hjelpebiskop i Buffalo. I løpet av sin tid i Sør-Afrika fremstod han som en motstander av apartheid.

Erkebiskop av Camden
Etter biskop Justin Joseph McCarthys død, utnevnte pave Johannes XXIII ham den 24. januar 1960 til erkebiskop ad personam av bispedømmet Camden. Den 3. mai 1960 fant tronovertagelsen sted i Camden Cathedral.

Damiano var også opptatt av velferden til de 25 000 puertoricanere som bodde i bispedømmet hans, og etablerte det spanske katolske senter i Vineland i 1962. Damiano initierte bispedømmets brasilianske misjonsprosjekt i 1961, og House of Charity Appeal for finansiering av bispedømmets velferdstjenester i 1964. Han var medlem av kommisjonen i Roma som forberedte Det andre Vatikankonsil (1962-1965), og deltok på alle dets fire sesjoner. 

Han leverte invokasjonen på Det demokratiske partis konvensjon i 1964 i Atlantic City. I 1966 etablerte Damiano en ny regel som tillot inngåelse av raseblandede ekteskap i bispedømmets kirker uten forutgående tillatelse fra bispedømmet. Tidligere ble disse parene viet i kirkens prestegårder.

Han døde under galleblæreoperasjon, og ble gravlagt på Cherry Hill.

Episkopalgenealogi 
Hans episkopalgenealogi er:

 Kardinal Scipione Rebiba (1504–1577) 
 Kardinal Giulio Antonio Santori (1532–1602) * bispeviet 1566
 Kardinal Girolamo Bernerio (1540–1611) *1586
 Erkebiskop Galeazzo Sanvitale (1566–1622) *1604
 Kardinal Ludovico Ludovisi (1595–1632) *1621
 Kardinal Luigi Caetani (1595–1642) *1622
 Kardinal Ulderico Carpegna (1595–1679) *1630
 Kardinal Paluzzo Paluzzi Altieri degli Albertoni (1623–1698) *1666
 Pave Benedikt XIII (1649–1730) *1675
 Pave Benedikt XIV (1675–1758) *1724
 Pave Klemens XIII (1693–1769) *1743
 Kardinal Marcantonio Colonna (1724–1793) *1762
 Kardinal Hyacinthe-Sigismond Gerdil (1718–1802) *1777
 Kardinal Giulio Maria della Somaglia (1744–1830) *1788
 Kardinal Carlo Odescalchi (1785–1841) *1823
 Kardinal Costantino Patrizi Naro (1798–1876) *1828
 Kardinal Lucido Maria Parocchi (1833–1903) *1871
 Pave Pius X (1835–1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1883–1973) *1933
 Biskop Joseph Aloysius Burke (1886–1962) *1943
 Erkebiskop Celestine Joseph Damiano (1911–1967) *1953

Referanser 

Katolske biskoper fra USA
Pavelige nuntier
Ambassadører til Sør-Afrika
Linjen Rebiba
Deltakere på Andre Vatikankonsil
Personer fra Chautauqua County i New York